Jeg har tidligere bodd i samme leilighet. Den gang var den lekker og så ut som et filmstudio, men nå er alt som en gang ga leiligheten særpreg, fjernet. Nå ser den ut som en sovesal / leirskole. Jeg ble utrolig skuffet i det vi kom inn i leiligheten og verre skulle det bli. Det første som møtte oss var at det hang tøy til tørk over hele leiligheten.
Bildet på Airbnb-siden stemmer ikke med virkeligheten. På bildet ser det ut som om det er 1 sofa og en godstol i «stua». I virkeligheten er det 2 loppemarkedstoler og ikke nok «godstoler» til mer enn 2 personer. Det var peis, men nesten ikke ved når vi kom. Det fikk vi senere. I tillegg var det ikke telys og opptenningsutstyr.
Kjøkkenet: Kaffetrakter var full av mugg. Filteret hadde ikke vært tømt på lange tider. Vi trodde innholdet i oppvaskmaskinen var reint, men etter å ha brukt noe av utstyret, oppdaget vi at det ikke var vasket. Det var en utrolig ekkel opplevelse. Kjøkkenet hadde ikke grytekluter, kopphåndklær, rist til komfyren, krydder, salt og pepper. På bildet i Airbnb-annonsen er det en kaffemaskin, men det var ikke kaffekapsler til. Komfyren hadde et utrolig skitten stekebrett.
Alt kjøkkenutstyr var mangelfullt og av billigste type. Det er ikke nok utstyr til å kunne ta imot gjester, eller nok til å slippe å vaske opp imellom hvert måltid.
Badet: Det var nesten ikke toalettpapir igjen, bare nok til «et par tørk» 😊 (Verten kom senere toalettpapir) Tørketrommel/vaskemaskin full av vått tøy. Det lå i maskinen under hele oppholdet.
Det var ikke nok varmtvann til å fylle badekaret. Toalettsetet satt ikke fast. Krana dryppet.
I ettertid har jeg lest anmeldelse på Airbnb-siden og ser at noen påpeker noen av de samme manglene, uten at verten har rettet opp i disse. I tillegg undrer det meg at det kun er anmeldelser for 2019, da leiligheten har vært leid ut i mange år på Airbnb.
Leiligheten har tidligere vært fantastisk og har en flott beliggenhet. I dag gir ikke leiligheten verdi i forhold til prisen.